கேள்வி: வேதா கிருஷ்ணமூர்த்தி குறித்து விரிவாக சொல்லுங்கள்.
பதில்: படிமம்:Veda Krishnamurthy.png வேதா கிருஷ்ணமூர்த்தி (''Veda Krishnamurthy;'' பிறப்பு 16 அக்டோபர் 1992) ஓர் இந்தியா பெண்கள் துடுப்பாட்டம் வீரர் ஆவார். ஜூன் 30, 2011 அன்று டெர்பியில் நடைபெற்ற இங்கிலாந்து பெண்கள் துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டம் போட்டியில் தனது18 ஆவது வயதில் சர்வதேச துடுப்பாட்டப் போட்டிகளில் அறிமுகமானார்.[http://www.espncricinfo.com/india/content/story/517762.html Krishnamurthy, Bisht in quadrangular sqaud] கிருஷ்ணமூர்த்தி தனது முதல் ஒருநாள் போட்டியில் 51 ஓட்டங்கள் எடுத்தார். இவர் ஒரு வலது கை மட்டையாளர் மற்றும் வலது கை சுழற்பந்து வீச்சாளர் ஆவார்.[http://www.espncricinfo.com/ci/engine/match/492549.html India v England][http://timesofindia.indiatimes.com/news/Veda-Krishnamurthy-looks-forward-to-England-experience/articleshow/8737284.cms Veda Krishnamurthy looks forward to England experience]
கேள்வி: வேதா கிருஷ்ணமூர்த்தி - தனிப்பட்ட வாழ்க்கை என்பது என்ன?
பதில்: வேதா கிருஷ்ணமூர்த்தி அக்டோபர் 16, 1992 இல் கடூர், சிக்கமங்களூரு மாவட்டம், கருநாடகம் பிறந்தார். வேதாவின் குடும்பத்தில் நான்கு உடன்பிறப்புகளில் இவர் இளையவர் ஆவார். வேதா தனது 3 வயதில் தெருக்களில் துடுப்பாட்டம் விளையாடத் தொடங்கினார். இவரின் இளம் வயதில் கராத்தே வகுப்புகளுக்கு சேர்க்கப்பட்டார். ஆனால் இவருக்கு அது பிடித்தமானதாக இல்லை. இருப்பினும், சிறு வயதிலிருந்தே தனது பலத்தை வளர்த்துக் கொண்டதற்கு தான் கற்றுக்கொண்ட தற்காப்பு கலை காரணமாக இருந்ததாக கூறுகிறார். வேதா தனது 12 வயதில் கராத்தேவில் ஒரு கருப்பு பெல்ட்டைப் பெற்றார். அவர் தனது 13 வயதில் கர்நாடக கிரிக்கெட் நிறுவனத்தில் தனது கிரிக்கெட் பயிற்சியைத் தொடங்கினார். அவரது திறமையை உணர்ந்த நிறுவனத்தின் இயக்குநர் இர்பான் சைட், வேதாவின் தந்தையிடம் தனது குடும்பத்தினை பெங்களூர் நகரத்திற்கு மாற்றுமாறு அறிவுறுத்தினார். அவரது அறிவுரையினை ஏற்று அவரின் தந்தை கர்நாடகாவின் சிக்மகளூர் உள்ள ஒரு சிறிய நகரத்திலிருந்து பெங்களூர் குடிபெயர்ந்தார் இவர் துடுப்பாட்ட விளையாட்டின் அடிப்படைகளை அவளுக்குக் கற்பித்த தனது முதல் பயிற்சியாளரான வேர்பா இர்பான் சைட் என்பவரைப் பாராட்டுகிறார். அபுர்வா சர்மா, சுமன் சர்மா போன்ற பயிற்சியாளர்களும் அவரை துடுப்பாட்ட வீரராக வடிவமைப்பதில் குறிப்பிடத்தக்க பங்கைக் கொண்டிருந்ததாகக் கூறினார். அவர் குழந்தையாக இருந்தபோது மிதாலி ராஜ் தனக்கு ஒரு முன்மாதிரியாக இருந்ததாகக் கருதினார். இவர் பின்னர் மிதாலியுடன் இணைந்து உள்நாட்டு மற்றும் தேசிய அணிகளில் விளையாடினார்.
கேள்வி: வேதா கிருஷ்ணமூர்த்தி - துடுப்பாட்ட வாழ்க்கை என்பது என்ன?
பதில்: நவம்பர் 2015 இல், முதல் முறையாக இந்தியத் துடுப்பாட்டக் கட்டுப்பாடு வாரியம் பெண்கள் வீரர்களுக்கு ஒப்பந்தங்களை வழங்கியது. அதில் இவர் பி-தர ஒப்பந்த பட்டியலில் இடம் பெற்றார்.
கேள்வி: வேதா கிருஷ்ணமூர்த்தி - உள்ளூர் போட்டிகள் பற்றி விளக்கவும்.
பதில்: கர்நாடக மாநில கிரிக்கெட் சங்கம், கே.எஸ்.சி.ஏ ஜனாதிபதியின் லெவன் மற்றும் கே.எஸ்.சி.ஏ செயலாளரின் லெவன் ஆகியவற்றுக்கு இடையேயான முதல் இருபது20 கண்காட்சி போட்டியை நடத்தியது. இதில் இவர் ஜனாதிபதி லெவன் அணியை வழிநடத்த வேதா தேர்வு செய்யப்பட்டார். 2017–18 மகளிர் பிக் பாஷ் லீக் சீசனுக்காக அக்டோபர் 2017 இல், ஹோபார்ட் ஹரிகேன்ஸ் அணி சார்பாக விளையாடுவதற்கு இவர் டெஹெவானார்.